مقام شیخ بلال بن رباح

مقام شیخ بلال بن رباحیہ ایک قدیم عمارت ہے جو فلسطین کے شہر نابلس کے قریب عزموط گاؤں کے شمال میں جبل الکبیر پر واقع ہے۔ اس مقام کو مشہور صحابی بلال بن رباحؓ سے منسوب کیا جاتا ہے۔
 مقام کی مختصر تفصیل 
رقبہ: تقریباً 40 مربع میٹر
ماحول: اس کے اردگرد صدیوں پرانے رومی دور کے درخت موجود ہیں، جن میں زیتون کے کئی درخت اور ایک بڑی بلوط (Oak) کا درخت شامل ہے۔
کنواں: مقام کے قریب ایک 10 میٹر گہرا اور 4 میٹر چوڑا کنواں موجود ہے، جو تقریباً 100 مکعب میٹر پانی ذخیرہ کرنے کی گنجائش رکھتا ہے۔ یہ کنواں ماضی میں بھیڑ بکریوں اور مویشیوں کو پانی پلانے کے لیے استعمال ہوتا تھا۔
غار/مغارہ: بڑی اور چھوٹی بلوط کے درختوں کے قریب ایک غار یا غار نما جگہ بھی موجود ہے جو ممکنہ طور پر قدیم زمانوں میں قیام یا نیند کے لیے استعمال ہوتی تھی۔
 مقام 
بلال بن رباح کا مقام، جو فلسطین کے ضلع نابلس میں واقع ہے، اسلامی دور کے نمایاں مزارات میں شمار ہوتا تھا۔ اسلامی ادوار میں یہ مقام دینی و عسکری چوکی کے طور پر استعمال ہوتا تھا، جہاں اسلامی افواج ایک دوسرے سے آگ کے اشاروں کے ذریعے رابطہ کرتی تھیں۔اپنی بلندی کی وجہ سے یہ مقام فلسطینی و اردنی وادیوں اور اردن کی عجلون پہاڑیوں پر نظر رکھتا تھا، جس سے اس کی اسٹریٹجک اہمیت بڑھ جاتی تھی۔
 سماجی و دینی استعمالات 
عزموط اور آس پاس کی بستیوں کے لوگ اس مقام کو ایک دینی و سیاحتی زیارت گاہ کے طور پر استعمال کرتے تھے۔
یہاں پر نذریں، قربانیاں (بکرے، دنبے، بکریاں وغیرہ) پیش کی جاتی تھیں۔
بچے کے سر کے بال کاٹنے، خاندان کے لیے دعوتیں اور مذہبی رسومات ادا کرنے کے لیے یہ مقام ایک روحانی مرکز سمجھا جاتا تھا۔

 اسرائیلی قبضہ 
اسرائیلی افواج نے جب عزموط کی زمین پر یہودی آلون موریہ نامی بستی قائم کی تو اس کے بعد بلال بن رباح کے مقام پر قبضہ کر لیا۔
انھوں نے وہاں فوجی چوکی بنائی جہاں یہودی ٹینک پہنچ سکتے ہیں اور اس جگہ کو فوجی و سیاحتی مرکز میں بدل دیا۔
اس مقام پر تیز روشنیوں والے بلب لگا دیے گئے۔ اس مقام کا نام بدل کر "یوسف لونص کا مقام" رکھ دیا گیا، جو ایک یہودی فوجی گورنر تھا، جسے 1970 میں نابلس کے پرانے شہر میں فلسطینی فدائیوں نے قتل کر دیا تھا۔ یہ نیا نام عربی، عبری اور انگریزی زبانوں میں مشہور کیا گیا۔

 حوالہ جات 

زمرہ:مغربی کنارہ میں آثار قدیمہ
زمرہ:فلسطینی مزارات
زمرہ:تاریخ فلسطین
زمرہ:خلافت راشدین کے قیام
زمرہ:شام کی اسلامی فتوحات
زمرہ:مغربی کنارہ